Behou jou inligting
Wil jy jou privaatheidinstellings verander?
Effektiewe datum 10 Februarie 2022 | Geargiveerde weergawes | Laai PDF af
Produkte wat by derdepartyprogramme en -werwe geïntegreer is, soos advertensies, ontleding en ingebedde Google Maps
Jy kan ons dienste op verskillende maniere gebruik om jou privaatheid te bestuur. Byvoorbeeld, jy kan vir 'n Google-rekening aansluit as jy inhoud soos e-posse en foto's wil skep en bestuur of meer relevante soekresultate wil sien. En jy kan baie Google-dienste gebruik wanneer jy afgemeld is of selfs sonder om 'n rekening te skep, soos om op Google te soek of om YouTube-video's te kyk. Jy kan ook kies om deur die web te blaai in 'n private modus, soos Chrome Incognitomodus. En jy kan oral in ons dienste jou privaatheidinstellings aanpas om te beheer wat ons insamel en hoe jou inligting gebruik word.
Wanneer jy nie by 'n Google-rekening aangemeld is nie, berg ons die inligting wat ons insamel met unieke identifiseerders wat verbind word met die blaaier, program of toestel wat jy gebruik. Dit maak dit vir ons moontlik om dinge te doen soos om jou voorkeure vir verskillende blaaisessies te behou, soos jou voorkeurtaal en of ons vir jou relevanter soekresultate of advertensies op grond van jou aktiwiteit moet wys.
Ons samel hierdie inligting in wanneer 'n Google-diens op jou toestel ons bedieners kontak – byvoorbeeld, wanneer jy 'n program uit die Play Winkel installeer, of wanneer 'n diens vir outomatiese opdaterings kyk. As jy 'n Android-toestel met Google-programme gebruik, kontak jou toestel Google-bedieners van tyd tot tyd om inligting oor jou toestel en verbinding aan ons dienste te verskaf. Hierdie inligting sluit dinge in soos jou soort toestel en diensverskaffer se naam, omvalverslae, watter programme jy geïnstalleer het, en, afhangend van jou toestelinstellings, ander inligting oor hoe jy jou Android-toestel gebruik.
Stem- en oudio-inligting
As jy ons dienste gebruik om oproepe te maak en te ontvang of boodskappe te stuur en te ontvang, kan ons oproep- en boodskap-loglêerinligting insamel, soos jou foonnommer, gespreksgenoot se nommer, ontvangerparty se nommer, aanstuurnommers, stuurder- en ontvanger-e-posadres, tyd en datum van oproepe en boodskappe, duur van oproepe, herleidinginligting, en volumes van en soorte oproepe en boodskappe.
Ons samel inligting oor jou ligging in wanneer jy ons dienste gebruik. Dit help ons om kenmerke te bied soos rigtingaanwysings, soekresultate vir dinge in jou omgewing en advertensies wat op jou algemene ligging gegrond is.
GPS en ander sensordata van jou toestel af
Aktiwiteit in Google-dienste, soos jou soektogte en plekke wat jy etiketteer, soos huis of werk
Die soort liggingdata wat ons insamel, en hoe lank ons dit berg, hang deels van jou toestel- en rekeninginstellings af. Byvoorbeeld, jy kan jou Android-toestel se ligging aan- of afskakel met gebruik van die toestel se instellingsprogram. Jy kan ook Ligginggeskiedenis aanskakel as jy 'n private kaart wil skep van waarheen jy met jou aangemelde toestelle gaan. En as jou Web- en Programaktiwiteit-instelling geaktiveer is, word jou soektogte en ander aktiwiteit in Google-dienste, wat ook ligginginligting kan insluit, in jou Google-rekening gestoor. Kom meer te wete oor hoe ons ligginginligting gebruik.
In sommige gevalle samel Google ook inligting oor jou in vanaf hulpbronne wat publiek toeganklik is. Byvoorbeeld, as jou naam in die plaaslike koerant verskyn, kan Google se soekenjin daardie artikel indekseer en dit aan ander mense wys as hulle jou naam soek. Ons sal dalk ook inligting oor jou insamel vanaf vertroude vennote, soos indeksdienste wat aan ons besigheidsinligting verskaf om in Google se dienste te wys, bemarkingsvennote wat aan ons inligting verskaf oor potensiële klante van ons besigheidsdienste, asook sekuriteitvennote wat aan ons inligting verskaf om beskerming teen misbruik te bied. Ons ontvang ook inligting van reklamevennote af om namens hulle reklame- en navorsingsdienste te lewer.
Ons wys nie vir jou gepersonaliseerde advertensies op grond van jou inhoud in Drive, Gmail of Foto's nie.
Ons gebruik data vir ontleding en meting om te verstaan hoe ons dienste gebruik word. Byvoorbeeld, ons ontleed data oor jou besoeke aan ons werwe om dinge te doen soos om ons produkontwerp te optimeer. Ons gebruik ook data oor die advertensies waarop jy reageer om adverteerders te help verstaan hoe hul advertensieveldtogte vaar. Ons gebruik 'n verskeidenheid nutsgoed om dit te doen, insluitend Google Analytics. Wanneer jy werwe besoek of programme gebruik wat Google Analytics gebruik, kan 'n Google Analytics-klant kies om Google in staat te stel om inligting oor jou aktiwiteit vanaf daardie werf te koppel aan aktiwiteit vanaf ander werwe of programme wat ons advertensiedienste gebruik.
Besluit watter soorte aktiwiteit jy in jou rekening wil stoor. Byvoorbeeld, as jy YouTube-geskiedenis aangeskakel het, word die video's wat jy kyk en die dinge waarna jy soek, in jou rekening gestoor sodat jy beter aanbevelings kan kry, en om te onthou waar jy opgehou het. En as jy Web- en Programaktiwiteit aangeskakel het, word jou soektogte en aktiwiteit in ander Google-dienste in jou rekening gestoor sodat jy meer gepersonaliseerde ervarings kan kry, soos vinniger soektogte en nuttiger program- en inhoudaanbevelings. Web- en Programaktiwiteit het ook 'n subinstelling waarmee jy kan beheer of inligting oor jou aktiwiteit op ander werwe, programme en toestelle wat Google-dienste gebruik, soos programme wat jy op Android installeer en gebruik, in jou Google-rekening gestoor en gebruik word om Google-dienste beter te maak.
Bestuur persoonlike inligting in jou Google-rekening en beheer wie dit in Google-dienste kan sien.
Werwe en programme wat Google-dienste gebruik
Bestuur inligting wat webwerwe en programme wat Google-dienste gebruik, soos Google Analytics, met Google mag deel wanneer jy hul dienste besoek of interaksie daarmee het.
Gaan na Hoe Google inligting gebruik vanaf werwe of programme wat ons dienste gebruik
Met My Aktiwiteit kan jy data nagaan en beheer wat in jou Google-rekening gestoor word wanneer jy aangemeld is en Google-dienste gebruik, soos soektogte wat jy gedoen het of jou besoeke aan Google Play. Jy kan volgens datum en volgens onderwerp blaai, en 'n deel van of al jou aktiwiteit uitvee.
Wanneer jy aangemeld is en met sekere Google-dienste interaksie het, soos om opmerkings op 'n YouTube-video te maak of 'n program in Play te resenseer, verskyn jou naam en foto langs jou aktiwiteit. Na gelang van jou Gedeelde bekragtigings-instelling kan ons hierdie inligting ook in advertensies vertoon.
Ons sal persoonlike inligting buite Google deel as ons jou toestemming het. Byvoorbeeld, as jy Google Home gebruik om 'n bespreking te maak deur 'n besprekingdiens, sal ons jou toestemming kry voordat ons jou naam of foonnommer met die restaurant deel. Ons sal vir jou uitdruklike toestemming vra om enige sensitiewe persoonlike inligting te deel.
As jy 'n student is of vir 'n organisasie werk wat Google-dienste gebruik, sal jou domeinadministrateur en herverkopers wat jou rekening bestuur toegang tot jou Google-rekening hê. Hulle kan dalk:
Ons verskaf persoonlike inligting aan ons geaffilieerdes en ander betroubare besighede of persone om dit vir ons te verwerk op grond van ons instruksies en in voldoening aan ons privaatheidsbeleid en enige ander relevante vertroulikheid- en sekuriteitsmaatreëls. Byvoorbeeld, ons gebruik diensverskaffers om te help om ons datasentrums te bedryf, ons produkte en dienste te lewer, ons interne besigheidsprosesse te verbeter, en bykomende ondersteuning aan klante en gebruikers te bied. Ons gebruik ook diensverskaffers om te help om YouTube-video-inhoud vir openbare veiligheid na te gaan, en ontleed en luister na voorbeelde van gestoorde gebruikeroudio om te help om Google se oudioherkenningtegnologie te verbeter.
Ons behou die data wat ons insamel vir verskillende tydperke na gelang van wat dit is, hoe ons dit gebruik en hoe jy jou instellings opstel:
Sommige data kan jy uitvee wanneer jy wil, soos die inhoud wat jy skep of oplaai. Jy kan ook aktiwiteitinligting wat in jou rekening gestoor is, uitvee of kies dat dit outomaties ná 'n vasgestelde tydperk uitgevee word.
Ander data word outomaties ná 'n vasgestelde tydperk uitgevee of anoniem gemaak, soos advertensiedata in bedienerloglêers.
Ons hou sekere data totdat jy jou Google-rekening uitvee, soos inligting oor hoe dikwels jy ons dienste gebruik.
En sekere data kan ons vir langer tydperke behou wanneer dit vir legitieme besigheids- of regsdoeleindes nodig is, soos sekuriteit, bedrog- en misbruikvoorkoming, óf finansiële rekordhouding.
Wanneer jy data uitvee, volg ons 'n uitveebeleid om seker te maak dat jou data veilig en heeltemal van ons bedieners af verwyder is of net in 'n anonieme vorm behou is. Ons probeer verseker dat ons dienste jou inligting beskerm sodat dit nie per ongeluk of kwaadwillig uitgevee word nie. As gevolg hiervan kan daar vertragings wees tussen wanneer jy iets uitvee en wanneer kopieë van ons aktiewe en rugsteunstelsels uitgevee word.
Jy kan meer oor Google se databehoudtydperke lees, insluitend hoe lank dit neem om jou inligting uit te vee.
Ons het bedieners regoor die wêreld en jou inligting sal dalk verwerk word op bedieners wat geleë is buite die land waar jy woon. Databeskermingwette verskil tussen lande, met party wat meer beskerming as ander bied. Ongeag van waar jou inligting verwerk word, sal ons dieselfde beskermings toepas as wat in hierdie beleid beskryf word. Ons voldoen ook aan sekere wetsraamwerke wat met die oordrag van data verband hou.
Kalifornië se vereistes
Kalifornië se wet op verbruikerprivaatheid (CCPA) vereis spesifieke openbaarmakings vir inwoners van Kalifornië.
Hierdie privaatheidsbeleid is ontwerp om jou te help verstaan hoe Google jou inligting hanteer:
Ons verduidelik die kategorieë van inligting wat Google insamel en die bronne van daardie inligting in Inligting wat Google insamel.
Ons verduidelik hoe Google inligting gebruik in Hoekom Google data insamel.
Ons verduidelik wanneer Google inligting mag deel in Deling van jou inligting. Google verkoop nie jou persoonlike inligting nie.
Die CCPA gee jou ook die reg om inligting te versoek oor hoe Google jou persoonlike inligting insamel, gebruik en openbaar maak. En dit gee jou die reg om toegang tot jou inligting te kry en te versoek dat Google daardie inligting uitvee. Die CCPA gee jou ook die reg dat daar nie teen jou gediskrimineer mag word wanneer jy jou privaatheidsregte uitoefen nie.
Ons beskryf in Jou privaatheidkontroles die keuses wat jy het om jou privaatheid en data in al Google se dienste te bestuur. Jy kan hierdie kontroles gebruik om jou regte uit te oefen; dit laat jou toe om toegang tot jou inligting te kry en dit na te gaan, op te dateer en uit te vee, asook om 'n kopie daarvan uit te voer en af te laai. Wanneer jy dit gebruik, sal ons jou versoek valideer deur te verifieer dat jy by jou Google-rekening aangemeld is. Jy (of jou gemagtigde agent) kan Google kontak as jy vrae of versoeke het wat met jou regte ingevolge die CCPA verband hou. Jy kan ook meer inligting oor Google se hantering van CCPA-versoeke kry.
Die CCPA vereis 'n beskrywing van datapraktyke met gebruik van spesifieke kategorieë. Hierdie tabel gebruik hierdie kategorieë om die inligting in hierdie Privaatheidsbeleid te organiseer.
Kategorieë van persoonlike inligting wat ons insamel
Identifiseerders, soos jou naam, foonnommer en adres, asook unieke identifiseerders wat verbind is aan die blaaier, program of toestel wat jy tans gebruik.
Demografiese inligting, soos jou ouderdom, geslag en taal.
Kommersiële inligting, soos jou betaalinligting en 'n geskiedenis van aankope wat jy op Google se dienste doen.
Biometriese inligting as jy kies om dit te verskaf, soos vingerafdrukke in Google se produkontwikkelingstudies.
Internet-, netwerk en ander aktiwiteitsinligting soos jou soekterme; kyke en interaksie met inhoud en advertensies; Chrome-blaaigeskiedenis wat jy met jou Google-rekening gesinkroniseer het; inligting oor die interaksie van jou programme, blaaiers en toestelle met ons dienste (soos IP-adres, omvalverslae en stelselaktiwiteit); en aktiwiteit op derdepartywerwe en -programme wat ons dienste gebruik. Jy kan die aktiwiteitsdata wat in jou Google-rekening geberg word, in My Aktiwiteit nagaan en beheer.
Geoliggingdata, soos bepaal kan word deur GPS, IP-adres en ander data vanaf sensors op of rondom jou toestel, na gelang van jou toestel- en rekeninginstellings. Kom meer te wete oor Google se gebruik van ligginginligting.
Oudio-, elektroniese, visuele en soortgelyke inligting, soos stem- en oudio-inligting.
Professionele, werk- en opleidinginligting, soos inligting wat jy verskaf of wat gehou word deur 'n organisasie waarby jy studeer of werk wat Google-dienste gebruik.
Ander inligting wat jy skep of verskaf, soos die inhoud wat jy skep, oplaai of ontvang (soos foto's en video's of e-posse, dokumente en sigblaaie). Google Dashboard stel jou in staat om inligting wat met spesifieke produkte geassosieer word, te bestuur.
Gevolgtrekkings wat van die bogenoemde afgelei is, soos jou advertensiebelangstellingkategorieë.
Besigheidsdoeleindes waarvoor inligting gebruik of openbaar gemaak kan word
Beskerming teen sekuriteitsbedreidings, misbruik en onwettige aktiwiteit: Google gebruik en kan inligting openbaar maak om sekuriteitsvoorvalle te bespeur, te voorkom en daarop te reageer, en vir beskerming teen kwaadwillige, misleidende, bedrieglike en onwettige aktiwiteit. Byvoorbeeld, om ons dienste te beskerm, kan Google inligting oor IP-adresse wat kwaadwillige betrokkenes dalk gekompromitteer het, ontvang of openbaar maak.
Kontrole en meting: Google gebruik inligting vir ontleding en meting om te verstaan hoe ons dienste gebruik word, asook om verpligtinge teenoor ons vennote, soos publiseerders, adverteerders, ontwikkelaars en regtehouers, na te kom. Ons kan inligting wat nie persoonlik identifiseerbaar is nie, publiek en teenoor hierdie vennote openbaar maak, insluitend vir ouditeringdoeleindes.
Onderhoud van ons dienste: Google gebruik inligting om seker te maak dat ons dienste werk soos dit moet, soos om onderbrekings na te spoor of om foute en ander kwessies wat jy by ons aangee, te foutspoor.
Navorsing en ontwikkeling: Google gebruik inligting om ons dienste te verbeter en om nuwe produkte, kenmerke en tegnologieë te ontwikkel wat ons gebruikers en die publiek bevoordeel. Byvoorbeeld, ons gebruik inligting wat publiek beskikbaar is om te help om Google se taalmodelle op te lei en om kenmerke soos Google Vertaal te bou.
Gebruik van diensverskaffers: Google deel inligting met diensverskaffers om dienste namens ons te verrig ingevolge ons privaatheidsbeleid en ander toepaslike vertroulikheid- en sekuriteitmaatstawwe. Byvoorbeeld, ons kan op diensverskaffers staatmaak om te help om kliëntediens te lewer.
Advertensies: Google verwerk inligting, insluitend aanlyn identifiseerders, blaai- en soekaktiwiteit en inligting oor jou ligging en interaksies met advertensies, om advertensies te verskaf. Dit hou Google se dienste en baie van die webwerwe en dienste wat jy gebruik gratis. Jy kan na jou advertensie-instellings gaan om te beheer watter inligting ons gebruik om vir jou advertensies te wys.
Wetlike redes: Google gebruik ook inligting om toepaslike wette of regulasies na te kom, en maak inligting bekend in reaksie op regsprosesse en toepasbare regeringversoeke, insluitend vir wetstoepassing. Ons verskaf in ons deursigtigheidverslag inligting oor die aantal en soort versoeke wat ons van regerings af ontvang.
Partye met wie inligting gedeel mag word
Ander mense met wie jy kies om jou inligting te deel, soos dokumente en foto's, en video's of opmerkings op YouTube.
Derde partye vir wie jy toestemming gegee het om jou inligting te deel, soos dienste wat met Google se dienste integreer. Jy kan derdepartyprogramme en -werwe met toegang tot jou data in jou Google-rekening nagaan en bestuur.
Diensverskaffers, vertroude besighede of persone wat inligting namens Google verwerk, gegrond op ons instruksies en in ooreenstemming met ons privaatheidsbeleid en ander toepaslike vertroulikheids- en sekuriteitmaatreëls.
Domeinadministrateurs, as jy werk of studeer by 'n organisasie wat Google-dienste gebruik.
Owerhede of ander derde partye, vir die wetlike redes wat in Deling van jou inligting beskryf word.
Dienste wat deur ander maatskappye of individue aangebied word, insluitend produkte of werwe wat hulle aanbied wat Google-dienste kan insluit waarop die beleid van toepassing is, of produkte of werwe wat in soekresultate vir jou gewys word, of wat van ons dienste af geskakel word
Google-rekeninge bestuur met Family Link, vir kinders jonger as 13 (of toepaslike ouderdom in jou land)
Family Link-privaatheidgids vir kinders en tieners
Stem- en oudio-insameling vanaf kinder-funksies met die Google Assistent
As jy 'n lid van 'n organisasie is wat Google Workspace of Google Cloud Platform gebruik, kan jy in die Google Cloud-privaatheidkennisgewing uitvind hoe hierdie dienste jou persoonlike inligting insamel en gebruik.
Google se veiligheidsentrum help jou om meer te wete te kom oor ons ingeboude sekuriteit, privaatheidskontroles, en nutsgoed om te help om digitale grondbeginsels vir jou gesin se aanlyn gebruik te stel.
Google se Tienerprivaatheidgids verskaf antwoorde op sommige van die topvrae wat ons oor privaatheid gevra word
Tegnologieë sluit meer inligting in oor:
'n Geaffilieerde maatskappy is 'n entiteit wat aan die Google-maatskappyegroep behoort, insluitend die volgende maatskappye wat verbruikerdienste in die EU lewer: Google Ireland Limited, Google Commerce Ltd, Google Payment Corp en Google Dialer Inc. Kom meer te wete oor die maatskappye wat besigheiddienste in die EU lewer.
Jy kan toegang tot sommige van ons dienste kry deur vir 'n Google-rekening aan te sluit en sekere persoonlike inligting (gewoonlik jou naam, e-posadres en 'n wagwoord) aan ons te verskaf. Hierdie rekeninginligting word gebruik om jou te staaf wanneer jy toegang tot Google-dienste kry en om jou rekening teen ongemagtigde toegang deur ander mense te beskerm. Jy kan jou rekening enige tyd deur jou Google-rekeninginstellings wysig of uitvee.
'n Verwyser-URL (Uniform Resource Locator) is inligting wat 'n webblaaier na 'n bestemmingwebwerf toe stuur, gewoonlik wanneer jy 'n skakel na daardie bladsy toe klik. Die verwyser-URL bevat die URL van die webbladsy wat die blaaier laas besoek het.
Android-toestelle met Google-programme sluit toestelle in wat deur Google of een van ons vennote verkoop word, en sluit fone, kameras, voertuie, drabare toestelle en televisies in. Hierdie toestelle gebruik Google Play Dienste en ander voorafgeïnstalleerde programme wat dienste insluit soos Gmail, Maps, jou foon se kamera en foonbeller, teks-na-spraak-omskakeling, sleutelbordinvoer en sekuriteitkenmerke. Kom meer te wete oor Google Play Dienste.
Byvoorbeeld, ons kan inligting wat openbaar beskikbaar is aanlyn of van ander publieke bronne af insamel om Google se taalmodelle te help oplei en kenmerke soos Google Vertaal te bou. Of, as jou besigheid se inligting op 'n webwerf verskyn, kan ons dit indekseer en op Google-dienste wys.
Google Voice, om oproepe te maak en te ontvang, SMS'e te stuur, en stemboodskapdiens te bestuur
Google Vergader, om video-oproepe te maak en te ontvang
Gmail, om e-posse te stuur en te ontvang
Google Chat, om boodskappe te stuur en te ontvang
Google Duo, om video-oproepe te maak en te ontvang en boodskappe te stuur en te ontvang
Google Fi, vir 'n foonplan
Wanneer jy dienste of tasbare goedere by ons koop, kan jy inligting soos jou versendingsadres of afleweringsinstruksies aan ons verskaf. Ons gebruik hierdie inligting vir dinge soos die verwerking, uitvoering en aflewering van jou bestelling en om steun te bied in verband met die produk of diens wat jy koop.
Jy kan byvoorbeeld kies of jy wil hê dat Google 'n oudio-opname in jou Google-rekening moet stoor wanneer jy interaksie met Google Search, Assistent en Maps het. Wanneer jou toestel 'n oudioaktiveringopdrag, soos "Ok Google", hoor, neem Google jou stem en oudio plus 'n paar sekondes voor die aktivering op. Kom meer te wete